open-index/open-wikipedia-markdown huggingface dataset:
மௌரியா லோக்கு

**மௌரியா லோக்கு வளாகம்** (Maurya Lok Complex) இந்தியாவின் பீகார் மாநிலத் தலைநகரம்  பாட்னாவிலுள்ள  பழமையான மற்றும் முக்கிய வணிக வளாகங்களில்  ஒன்றாகும். சுருக்கமாக மௌரியா லோக்கு என்ற பெயரால் அழைக்கப்படுகிறது. இங்கு வர்த்தக கடைகள் உணவகங்கள் மற்றும் பல அரசு அலுவலகங்கள் உள்ளன. பாட்னா மாநகராட்சி இவ்வளாகத்தைக் கட்டுப்படுத்தப்படுகிறது.   பாட்னாவின் ஆரம்பகால வணிக  வளாகங்களில் ஒன்றாகக் கருதப்படுகிறது. பீகாரின் முதல் பெண் அமைச்சரவை அமைச்சரான சுமித்ரா தேவியால் நிறுவப்பட்டது.

## மேற்கோள்கள்

பகுப்பு:இந்தி வார்த்தைகளைக் கொண்ட கட்டுரைகள்
பகுப்பு:பீகாரின் புவியியல்
பகுப்பு:பட்னா
பகுப்பு:பேரங்காடிகள்
புளோரோயெத்தில்

**புளோரோயெத்தில்** (*Fluoroethyl*) என்பது வேதியியலில் கரிமப்புளோரின் வேதி வினைக்குழுவைக் குறிக்கும். −CHFCH3 என்ற வாய்பாடு 1-புளோரோயெத்தில் வேதி வினைக்குழுவையும் CH2CH2F என்ற வாய்பாடு 2-புளோரோயெத்தில் வேதி வினைக்குழுவையும் அடையாளப்படுத்துகின்றன. இந்தக் குழுவைக் கொண்ட சேர்மத்தின் பொதுவான வாய்பாடுகள் R−CHFCH3 மற்றும் R−CH2CH2F எனப்படுகின்றன. வாய்பாட்டில் உள்ள R என்பது ஓரு கரிம பதிலீட்டுக் குழுவைக் குறிக்கிறது. புளோரோயெத்தில் குழுவைக் கொண்ட ஒரு சேர்மத்திற்கு உதாரணம் (2-புளோரோயெத்தில்)பென்சீன் (Ph−CH2CH2F) சேர்மம் ஆகும். இங்குள்ள Ph என்பது பீனைலைக் குறிக்கிறது.

## மேற்கோள்கள்


பகுப்பு:கரிம ஆலைடுகள்
பகுப்பு:புளோரோயெத்தில் சேர்மங்கள்
பகுப்பு:ஆலோ ஆல்க்கைல் குழுக்கள்
நடராசர் அபிசேகங்கள்

**நடராசர் அபிசேகங்கள்** என்பது சிவன் கொண்டிருக்கும் 64 மூர்த்தி வடிவங்களில் முக்கியமான ஒன்றான நடராசர் குடிகொண்டுள்ள சிவன் கோயில்களில் ஆண்டு ஒன்றுக்கு ஆறு அபிசேகங்கள் நடத்தப்படுவதாகும்.

தமிழ் ஆண்டின் மூன்று நட்சத்திர நாட்களிலும், மூன்று திதி நாட்களிலும் நடராசர் அபிசேகங்கள் செய்யப்படுகின்றன. தமிழ் மாதங்களில் நட்சத்திரங்களின் அடிப்படையில், சித்திரை திருவோணம், ஆனி உத்தரம், மார்கழி திருவாதிரை ஆகிய மூன்று நாட்களிலும், திதி அடிப்படையில், ஆவணி சதுர்த்தசி, புரட்டாசி சதுர்த்தசி, மாசிசதுர்த்தி ஆகிய மூன்று நாட்களிலும் ஆக மொத்தம் வருடத்தில் ஆறு நாட்கள் மட்டுமே சிவாலயங்களில் நடராசருக்கு அபிசேகங்கள் நடைபெறுகின்றன.

ஆனித் திருமஞ்சனம் என்றழைக்கப்படும் ஆனி உத்தரம் மற்றும் மார்கழி திருவாதிரை ஆகிய இரண்டு நாட்களும் சூரிய உதயத்திற்கு முன்பே நடராசருக்கு அபிசேகங்கள் நடைபெறுகின்றன.

நடராசர் அபிசேகங்கள் நடக்கும் நாட்களில் முப்பத்து முக்கோடி தேவர்களும் சிவன் சன்னதிகளில் ஆராதனைகள் செய்வதாக ஐதீகம் நிலவுகிறது.
## மேற்கோள்கள்

பகுப்பு:சைவ சமயம் தொடர்பான குறுங்கட்டுரைகள்
பகுப்பு:இந்து சமயம் தொடர்பான குறுங்கட்டுரைகள்
பகுப்பு:இந்து சமயம்
பகுப்பு:இந்து சமய வழிபாடுகள்
பகுப்பு:இந்து சமய விழாக்கள்
அரோமாட்டிக் சல்போனேற்றம்

**அரோமாட்டிக் சல்போனேற்றம்** (Aromatic sulfonation) என்பது  கார்பன் அணுக்களுக்கு இடையில் இரட்டை மற்றும் ஒற்றை பிணைப்புகள் மாறி மாறி அமைந்து வளையங்களை உருவாக்கும் அரீன்  என்ற ஐதரோகார்பனில் உள்ள  ஓர் ஐதரசன் அணுவை இடப்பெயர்ச்சி செய்துவிட்டு அந்த இடத்தில் சல்போனிக் அமிலத்தை (−SO2OH) இணைக்கும் ஒரு கரிம வேதியியல் வினையாகும். அரைல் சல்போனிக் அமிலங்கள் அழுக்குநீக்கிகளாகவும், சாயங்களாகவும், மருந்துகளாகவும் பயன்படுகின்றன.  

## விகிதவியலும் பொறிமுறையும்

சல்போனேற்ற செயல்முறைக்கு அரோமாட்டிக் சேர்மத்துடன் கந்தக அமிலத்தைச் சேர்த்து சூடாக்குவது வழக்கமாகும்:

:C6H6 + H2SO4 -> C6H5SO3H + H2O

கந்தக டிரை ஆக்சைடு அல்லது இதன் புரோட்டானேட்டம் அடைந்த  வழிப்பெறுதி இந்த எலக்ட்ரான் நாட்ட அரோமாட்டிக் பதிலீட்டு வினையில்  உள்ள உண்மையான மின்னணு கவரியாகும்.
 
சமநிலையை இயக்க, தயோனைல் குளோரைடு போன்ற நீர்நீக்க முகவர்களைச் சேர்க்கலாம்.
:C6H6 + H2SO4 + SOCl2 -> C6H5SO3H + SO2 + 2HCl

குளோரோகந்தக அமிலமும் இவ்வினைகான திறன்மிக்க முகவராகும்.
:C6H6 + HSO3Cl → C6H5SO3H + HCl

அரோமாட்டிக் நைட்ரோயேற்றம் மற்றும் பிற மின்னணு கவர் பதிலீட்டு வினைகளுக்கு மாறாக அரோமாட்டிக் சல்போனேற்ற வினை மீளக்கூடிய வினையாகும். செறிவூட்டப்பட்ட அமில நிலைகளில் சல்போனேற்றமும்  நீர்த்த சூடான நிரிய அமிலத்தில் சல்போன் நீக்க வினையும் நடைபெறுகின்றன. இந்த மீள்தன்மையின் காரணமாக அரோமாட்டிக் அமைப்பைப் பாதுகாப்பதில் இவ்வினை மிகவும் பயனுள்ளதாக இருக்கிறது. எலக்ட்ரானை திரும்பப் பெறும் விளைவுகளால், மின்னணு கவர் அரோமாட்டிக் பதிலீட்டைத் தடுக்க சல்போனேட்டு பாதுகாக்கும் குழுக்களைப் பயன்படுத்த முடியும். பதிலீடு நடைபெறக்கூடிய நிலையைப் பாதிக்கும் வகையில் அவற்றை இயக்கும் குழுக்களாகவும் நிறுவலாம்.

## சிறப்பு சல்போனேற்ற முறைகள்
சல்போனேட்டு குழுக்களை அறிமுகப்படுத்த பல முறைகள் உருவாக்கப்பட்டுள்ளன.

இரஃபேல் பிரியா வினை இதற்கான ஒரு பாரம்பரிய முறையாகும். இவ்வினையில் நைட்ரோபென்சீன் ஒர் உலோக பைசல்பைட்டுடன் வினைபுரிவதால் நைட்ரோ குழு குறைப்பும் சல்போனேற்றமும் நிகழ்வதன் விளைவாக அமினோசல்போனிக்கு அமிலம் உருவாகிறது.

டைரர் சல்போனேற்ற வினையில் (1917)  தொழில்நுட்ப முக்கியத்துவம் வாய்ந்த சில நேரங்களில், பென்சீன் நீராவி 90% கந்தக அமிலத்தைக் கொண்ட ஒரு பாத்திரத்தின் மூலம் கொண்டு செல்லப்படுகிறது. இதன் வெப்பநிலை 100 முதல் 180 பாகை செல்சியசு வரை அதிகரிக்கப்படுகிறது. தண்ணீர் மற்றும் பென்சீன் தொடர்ந்து அகற்றப்பட்டு, பென்சீன் மீண்டும் பாத்திரத்தில் சேகரிக்கப்படுகிறது. இதன் மூலம் 80% உற்பத்தி கிடைக்கும்.

## பயன்பாடுகள்
அரோமாட்டிக் சல்போனிக் அமிலங்கள் சாயங்கள் மற்றும் பல மருந்துகளை தயாரிப்பதில் இடைநிலை வேதிப்பொருள்களாகும். அனிலின்களின் சல்போனேற்றம் சல்ஃபா மருந்துகளின் ஒரு பெரிய குழுவிற்கு வழிவகுக்கிறது.

சோடியம் பாலிசிடைரீன் சல்போனேட்டை உருவாக்க பாலிசிடைரீனின் சல்போனேற்றம்  பயன்படுத்தப்படுகிறது. இச்சேர்மம் தண்ணீரை மென்மையாக்குவதற்கான பொதுவான அயனிப் பரிமாற்ற பிசின் ஆகும்.

## மேற்கோள்கள்

பகுப்பு:பதிலீட்டு வினைகள்
ஆசுனைன் மசூதி

**ஆசுனைன் மசூதி**  (Hasnain Masoodi)  இந்தியாவின் சம்மு-காசுமீர் தேசிய மாநாட்டுக் கட்சியைச் சேர்ந்த ஓர்  அரசியல்வாதியாவார்.   அனந்த்நாக் மக்களவைத் தொகுதியிலிருந்து தேர்ந்தெடுக்கப்பட்ட 17 ஆவது மக்களவையில் முன்னாள் நாடாளுமன்ற உறுப்பினரும் ஆவார். முன்னதாக  இவர் சம்மு-காசுமீர் உயர்நீதிமன்றத்தின் நீதிபதியாகப் பணியாற்றினார்.   சட்டத்தில் முதுகலைப் பட்டம் பெறுவதற்காக  ஆர்வார்டு  சென்றார்.

## நீதிபதி தொழில்
2007 முதல் 2009 ஆம் ஆண்டு வரை முதன்மை மாவட்ட நீதிபதியாக நியமிக்கப்பட்ட இவர், 2009 முதல் 2016  ஆம் ஆண்டு வரை சம்மு-காசுமீர் உயர் நீதிமன்ற நீதிபதியாக இருந்தார்.

உயர் நீதிமன்ற நீதிபதியாக, சம்மு-காஷசுமீர் மாநிலத்திற்கு சிறப்புத் தகுதியை வழங்கும் இந்திய அரசியலமைப்பின் 370 ஆவது பிரிவு நிரந்தரமானது என்று  2015 ஆம் ஆண்டு அக்டோபர் மாதத்தில் ஆசுனைன் மசூதி தீர்ப்பளித்தார்.

## அரசியல் வாழ்க்கை
2019 ஆம் ஆண்டில், முன்னாள் பிரதேச காங்கிரசு கமிட்டி தலைவர் அகமது மீரை கிட்டத்தட்ட 8000 வாக்குகள் வித்தியாசத்தில் தோற்கடித்து, அனந்த்நாக் தொகுதியிலிருந்து  இந்திய நாடாளுமன்றத்தின் கீழ் சபையான மக்களவை தேர்ந்தெடுக்கப்பட்டார். நகர்ப்புற மேம்பாட்டுக்கான நிலைக்குழு, நூலகக் குழு மற்றும் கலாச்சாரம் மற்றும் சுற்றுலா அமைச்சகத்தின் ஆலோசனைக் குழு ஆகியவற்றில் உறுப்பினராக இருந்தார்.

2019 ஆம் ஆண்டு ஆகத்து  மாதத்தில் 370 ஆவது பிரிவின் விதிகளை ரத்து செய்ய மத்திய அரசு நகர்ந்தபோது,  ஆசுனைன் மசூதி மக்களவையில் தீர்மானத்தை எதிர்த்தார். நாடாளுமன்றத்தின் இரு அவைகளாலும் தீர்மானங்கள் நிறைவேற்றப்பட்ட பின்னர், ஆசுனைன் மசூதி முகமது அக்பர் லோனுடன் இணைந்து இந்திய உச்ச நீதிமன்றத்தில் மனு தாக்கல் செய்து, நிறைவேற்றப்பட்ட தீர்மானத்தை செல்லாததாக அறிவிக்கக் கோரினார்.

2020 ஆம் ஆண்டு அக்டோபர் மாதத்தில் இவர் குப்கர் பிரகடனத்திற்கான மக்கள் கூட்டணி ஒருங்கிணைப்பாளராக நியமிக்கப்பட்டார்.

## மேற்கோள்கள்

பகுப்பு:1954 பிறப்புகள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:புல்வாமா மாவட்டம்
தோசில் அசைடு

**தோசில் அசைடு** (*Tosyl azide*) என்பது C7H7N3O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் வினையாக்கியாகும். பாரா-தொலுயீன் சல்போனைல் அசைடு என்ற பெயராலும் இச்சேர்மம் அறியப்படுகிறது.

## பயன்கள்
அசைடு மற்றும் ஈரசோ வேதி வினைக்குழுக்களை ஒரு சேர்மத்தில் அறிமுகப்படுத்த தோசில் அசைடு பயன்படுத்தப்படுகிறது. நைட்ரீன் சேர்மத்திற்கு மூலமாகவும் [3+2] வளையக் கூட்டுவினைகளுக்கு அடி மூலக்கூறாகவும் பயன்படுத்தப்படுகிறது.

## தயாரிப்பு
தோசில் குளோரைடுடன் நீரிய அசிட்டோனில் கரைக்கப்பட்ட சோடியம் அசைடை வினைபுரியச் செய்து தோசில் அசைடை தயாரிக்கலாம்.

## பாதுகாப்பு
தோசில் அசைடு மிகவும் உறுதியான நிலைப்புத்தன்மை கொண்ட அசைடு சேர்மங்களில் ஒன்றாகும், ஆனால் இது இன்னும் ஒரு சாத்தியமான வெடிபொருளாக கருதப்படுகிறது. எனவே இதை கவனமாக சேமிக்க வேண்டும். 100 பாகை செல்சியசு அல்லது அதற்கு மேல் சூடாக்கப்படும் அனைத்து வினைகளுக்கும் மேலே குறிப்பிட்ட எச்சரிக்கை முக்கியமானது. வெடிப்புச் சிதைவின் ஆரம்ப வெப்பநிலை சுமார் 120 °செல்சியசு வெப்பநிலையாகும்.

## மேற்கோள்கள்

பகுப்பு:அசிடோ சேர்மங்கள்
பகுப்பு:கரிம வேதியியல் வினையாக்கிகள்
4,4′-இருகுளோரோயிருபீனைல் சல்போன்

**4,4′-இருகுளோரோயிருபீனைல் சல்போன்**  (4,4′-Dichlorodiphenyl sulfon) என்பது C12H8Cl2O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (ClC6H4)2SO2 என்கிற அமைப்பு வாய்பாட்டாலும் இச்சேர்மம் அடையாளப்படுத்தப்படுகிறது. ஒரு சல்போன் வகை சேர்மம் என்று இதை வகைப்படுத்துகிறார்கள்.  வெண்மை நிறத்திலுள்ள இத்திண்மம் பொதுவாக பலபடிகள் தயாரிக்க உதவும் முன்னோடிச் சேர்மமாகப் பயன்படுகிறது. இப்பலபடிகள் பாலியீத்தர்சல்போன் போல கடினமானவையாகவும் வெப்பநிலையை எதிர்த்து நிற்கக்கூடியவையாகவும் இருக்கும் என்பது குறிப்பிடத்தக்கதாகும்.

## தயாரிப்பு
4,4′-இருகுளோரோயிருபீனைல் சல்போன் சேர்மமானது கந்தக அமிலத்தை  குளோரோபென்சீனுடன் சேர்த்து சல்போனேற்றம் செய்வதன் மூலம் தயாரிக்கப்படுகிறது. பெரும்பாலும் 4,4′-ஐசோமரின் உருவாக்கத்தை மேம்படுத்த பல்வேறு கூட்டுசேர் பொருள்கள் முன்னிலையாகப் பயன்படுத்தப்படுகின்றன.

:ClC6H5  +  SO3   →   (ClC6H4)2SO2  +  H2O 

இருபீனைல் சல்போனை குளோரினேற்றம் செய்தும் 4,4′-இருகுளோரோயிருபீனைல் சல்போனை தயாரிக்கலாம்.

குளோரைடு பதிலீடுகளை மாற்றியமைப்பதற்காக செயல்படுத்தப்பட்டால், 4,4′-இருகுளோரோயிருபீனைல் சல்போன் பாலிசல்போன்களின் உற்பத்தியில் பயனுள்ளதாக இருக்கும்:
:*n*&nbsp;(ClC6H4)2SO2  +  *n*&nbsp;NaO−X−ONa   →   [(O−X−OC6H4)2SO2]*n*  +  2*n*&nbsp;NaCl

## மேற்கோள்கள்

## மேலும் வாசிக்க
*
*
* Radel PPSU, Veradel PESU and Acudel modified PPSU Design Guide by Solvay

பகுப்பு:பென்சோசல்போன்கள்
பகுப்பு:4-குளோரோபீனைல் சேர்மங்கள்
ஜன் சூராஜ்

**ஜன் சூராஜ் கட்சி** (*Jan Suraaj*), இந்தியாவின் பீகார் மாநிலத்தின் பிரசாந்த் கிசோர் என்பவரால் 2 அக்டோபர் 2022 அன்று நிறுவப்பட்ட அரசியல் இயக்கம் ஆகும். இந்த இயக்கம் 2 அக்டோபர் 2024 அன்று அரசியல் கட்சியாக செயல்பட உள்ளது..
## திட்டங்கள்
* 2 அக்டோபர் 2024 அன்று ஜன் சூரஜ் கட்சி நிறுவிய பிறகு 2025 பீகார் மாநிலத் தேர்தலில் ஜன் சூராஜ் கட்சி அனைத்து 234 தொகுதிகளிலும் வேட்பாளர்களை நிறுத்த உள்ளது..
* ஜன் சூராஜ் கட்சி 2025 பீகார் சட்டமன்றத் தேர்தலில் வென்றால் ஒரு மணி நேரத்தில் மதுவிலக்கு நீக்கப்படும் என்று அதன் நிறுவனர் பிரசாந்த் கிசோர் 15 செப்டம்பர் 2024 அன்று அறிவித்துள்ளார்.
## மேற்கோள்கள்

பகுப்பு:இந்திய அரசியல் கட்சிகள்
தெமியார் மக்கள்

**தெமியார்** அல்லது **தெமியார் மக்கள்** (ஆங்கிலம்: *Temiar People*; மலாய்: *Orang Temiar; Mai Sero*) என்பவர்கள் தீபகற்ப மலேசியாவின் மலேசியப் பழங்குடியினர் இனக்குழுவில் செனோய் மக்கள் பிரிவைச் சேர்ந்தவர்கள் ஆகும். தீபகற்ப மலேசியாவின் 18 மலேசியப் பழங்குடியினர் குழுக்களில் மிகப்பெரிய இனக்குழுவினர் ஆகும்.

தெமியார் மக்கள் என்பவர்கள் தெமியார் மொழியைப் பேசுகிறார்கள். தெமியார் மொழி *(Temiar Language)* என்பது ஆசுத்ரோ-ஆசிய மொழிகள் *(Austroasiatic Languages)* பெரும் மொழிக் குடும்பத்தில்; அசிலியான் மொழிகள் *(Aslian Languages)* துணைக் குடுமபத்தின்; செனோய மொழிகள் *(Semelaic Languages)* பிரிவில் ஒரு மொழியாகும்.

தெமியார் மக்கள், தீபகற்ப மலேசியாவின் பேராக், பகாங், கிளாந்தான் மாநிலங்களில் வசித்து வருகிறார்கள். 

## பொது

தெமியார் மக்களின் மொத்த மக்கள் தொகை 40,000 முதல் 120,000 வரை இருக்கலாம் என மதிப்பிடப்பட்டுள்ளது. அவர்களில் பெரும்பாலோர் மழைக்காடுகளின் விளிம்புகளில் வாழ்கின்றனர்; அதே வேளையில் ஒரு சிறிய எண்ணிக்கையிலான மக்கள் நகர்ப் பகுதிகளிலும் வாழ்கின்றனர்.

தெமியார் மக்கள் பாரம்பரியமாக ஆன்மவாதிகள் *(Animists);* இயற்கை, கனவுகள் மற்றும் ஆன்மீக முறையில் குணமடையச் செய்யும் முறைப்பாட்டிற்கு பெரும் முக்கியத்துவம் கொடுக்கிறார்கள்.

அவர்களின் நாட்டுப்புற நம்பிக்கைகளின் ஒரு பகுதியாக செவாங் *(Sewang)* எனும் பாரம்பரிய நடனமும் தெமியார் மக்களால்  நிகழ்த்தப்படுகிறது.

## தெமியார் மக்கள் தொகை
**தெமியார் மக்கள் தொகை பின்வருமாறு:-**

## குடியேற்றப் பகுதிகள்

**[[தீபகற்ப மலேசியா]]வில் தெமியார் மக்களின் முக்கிய குடியிருப்புகள்:**
* ஜெராம் பெர்த்தாம், கிளாந்தான்
* கம்போங் செங்கிலிக், கோலா பெத்திஸ், கிளாந்தான்
* கம்போங் மெர்லுங்g, கோலா பெத்திஸ், கிளாந்தான்
* கம்போங் ஜாராவ் பாரு, கெமார், கிரிக், பேராக்
* கம்போங் சுங்கை சாடாக், உலு கிந்தா, ஈப்போ, பேராக்
* கம்போங் தொங்காங், தஞ்சோங் ரம்புத்தான், ஈப்போ, பேராக்
* கம்போங் உலு கிரிக், கிரிக், பேராக்
* போய் குடியேற்றப் பகுதி, லாசா, சுங்கை சிப்புட் (வடக்கு), பேராக்
* கம்போங் தெமாக்கா, சுங்கை சிப்புட் (வடக்கு), பேராக்
* பெர்வோர் குடியேற்றப் பகுதி, லாசா, சுங்கை சிப்புட் (வடக்கு), பேராக்
* ஆயர் பானுன், உலு பேராக் மாவட்டம், பேராக்
* கெமார், கிரிக், பேராக்

## மேலும் காண்க

* செமாக் பெரி மக்கள்
* மென்டிரிக் மக்கள்
* மானிக் மக்கள்
* லானோ மக்கள்
* மா மெரி மக்கள்

## மேற்கோள்கள்

## சான்று நூல்கள்

* 

## மேலும் படிக்க
* *Original Wisdom: Stories of an Ancient Way of Knowing* by Robert Wolff. 

## வெளி இணைப்புகள்

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
கி. ச. தியாகி

**கிசன் சந்த் தியாகி** (*K. C. Tyagi*; பிறப்பு திசம்பர் 10,1950) பீகார் மாநிலத்தைச் சேர்ந்த மாநிலங்களவை (இந்திய நாடாளுமன்றத்தின் மேலவை) முன்னாள் உறுப்பினரும், ஐக்கிய ஜனதா தளத்தின் தலைமை பொதுச் செயலாளராகவும், தேசியச் செய்தித் தொடர்பாளராகவும் பணியாற்றிய ஓர் இந்திய அரசியல்வாதி ஆவார். இவர் தொழில்துறை தொடர்பான நாடாளுமன்ற நிலைக்குழுவின் தலைவராகவும் இருந்தார்.

ஒன்பதாவது மக்களவை உறுப்பினராக இருந்த இவர், மேசையில் வைக்கப்பட்ட ஆவணங்கள் குறித்த குழுவின் தலைவராகவும், மத்தியக் கிடங்குக் கழகத்தின் தலைவராகவும் பணியாற்றியுள்ளார்.

## இளமை
கிசன் சந்த் தியாகி இந்திய மாநிலமான உத்தரப் பிரதேசத்தின் காசியாபாத் மாவட்டத்தில் உள்ள மோர்டா கிராமத்தில் தியாகி பூமிகார் பிராமண விவசாயக் குடும்பத்தில் பிறந்தார். இவரின் தந்தை ஜக்ராம் சிங் தியாகி மற்றும் தாய் ரோக்தாசு தியாகி. இவர் தனது பள்ளிப்படிப்பை காசியாபாத்தின் முராத்நகர் நகரில் முடித்தார். இவர் மீரட் பல்கலைக்கழகத்தில் அறிவியலில் இளநிலைப் பட்டம் பெற்றார்.

## மேற்கோள்கள்

## வெளி இணைப்புகள்

* மக்களவை இணையதளத்தில் சுயவிவரம்

பகுப்பு:ஜனதா கட்சி அரசியல்வாதிகள்
பகுப்பு:ஜனதா தளம் அரசியல்வாதிகள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1950 பிறப்புகள்
வால்மீகி (சாதி)

**வால்மீகி** (*Valmiki caste*) இந்தியா முழுவதும் காணப்படும் சாதிகளில் ஒன்றாகும். இராமாயணம் காவியம் எழுதிய வேட்டுவ சமூகத்தவரான வால்மீகி முனிவர் பெயரில் இம்மக்கள் அழைக்கப்படுகின்றனர்.
   வட இந்தியாவில் இம்மக்களை பட்டியல் சமூகத்திலும், தென்னிந்தியாவின் ஆந்திரம் மற்றும் தெலங்காணா மாநிலங்களில் பட்டியல் பழங்குடி வகுப்பிலும்; தமிழ்நாட்டில் பிற்படுத்தப்பட்டோர் வகுப்பிலும் வைக்கப்பட்டுள்ளனர்.

பஞ்சாப் பகுதிகளில் இம்மக்கள் சீக்கிய சமயத்தில் இணைந்துள்ளனர். 1857 சிப்பாய் கிளர்ச்சியின் போது வால்மீகி மக்கள் முக்கியப் பங்கு வகித்தனர்.

2011ஆம் ஆண்டின் மக்கள் தொகை கணக்கெடுப்பின்படி, பஞ்சாப் மாநிலத்தில் பட்டியல் சமூகத்தவராக உள்ள வால்மீகி மக்களின் மக்கள் தொகை 11.2% ஆகும்.தேசியத் தலைநகரம் தில்லி வளையத்தில் வால்மீகி பட்டியல் சமூகத்தவர் மக்கள் தொகை இரண்டாவது பெரியதாக உள்ளது. 2011ஆம் ஆண்டின் மக்கள் தொகை கணக்கெடுப்பின்படி, உத்தரப் பிரதேச மாநில மக்கள் தொகையில், பட்டியல் சமூகத்தவர்களான வால்மீகி மக்கள் தொகை 13,19,241.ஆக கணிக்கப்பட்டுள்ளது.

## மக்கள் தொகை பரம்பல்

## மேற்கோள்கள்

பகுப்பு:தலித் சமூகங்கள்
பிரசாந்த் கிசோர்

**பிரசாந்த் கிசோர்** (*Prashant Kishor*) தேர்தல் வியூக வகுப்பாளரும், ஜன் சூராஜ் இயக்கத்தின் நிறுவனரும் ஆவார். இவரது இயற்பெயர் பிரசாந்த் கிசோர் பாண்டே என்பதாகும். இவர் 2021 தமிழ்நாடு சட்டமன்றத் தேர்தலில் திமுக வெற்றி பெற வியூகம் அமைத்தவர். 2024 பீகார் மாநில சட்டமன்றத் தேர்தலில் தனது ஜன் சூராஜ் கட்சி வெற்றி பெற்றால் பீகார் மாநிலத்தில் மதுவிலக்கு நீக்கப்படும் என்று அறிவித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1970 பிறப்புகள்
பகுப்பு:பீகார் அரசியல்வாதிகள்
பகுப்பு:வாழும் மக்கள்
அமரீஷ் தியாகி

**அமரீஷ் தியாகி** (*Amrish Tyagi*; பிறப்பு பிப்ரவரி 14,1978) என்பவர் ஓர் இந்திய அரசியல் வியூகம் அமைப்பவர் ஆவார். இவர் கே. சி. தியாகி மகன் ஆவார். இவர் டோனால்ட் டிரம்ப்க்காக பிரச்சாரம் செய்தார். அமெரிக்காவில் உள்ள ஆசியச் சமூகத்தின் கோரிக்கைகள், எதிர்பார்ப்புகள் மற்றும் அச்சங்களை மதிப்பிடுவது, இதை டிரம்ப்பின் குழுவிற்குத் தெரிவிப்பது, சமூகத்தை ஈர்க்கப் பிரச்சாரச் செய்திகளை வடிவமைப்பது மற்றும் டிரம்ப்பின் பிரச்சாரத்திற்கான தரவுத்தளங்களை உருவாக்குவது இவரது பணியாகும். 2015 பீகார் சட்டமன்றத் தேர்தலின் போது நிதிஷ் குமாருக்கான சமூக ஊடக பிரச்சாரத்தையும் இவர் நிர்வகித்தார். 5 திசம்பர் 2021 அன்று, தியாகி பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:1978 பிறப்புகள்
இந்தியாவில் உள்ள பொதுவுடைமை கட்சிகளின் பட்டியல்

**இந்தியாவில் உள்ள பொதுவுடமை கட்சிகளின் பட்டியல்** (*List of communist parties in India*) என்பது இந்தியாவில் பொதுவுடைமை சித்தாந்தத்துடன் இணைந்துள்ள அரசியல் கட்சிகளின் பட்டியல் ஆகும்.

இந்தியாவில் உள்ள பெரும்பாலான பொதுவுடமை கட்சிகள் தங்கள் தோற்றத்தைக் கீழ்க்கண்ட பிரதானக் கட்சிகளிலிருந்து தோன்றியுள்ளன.

* இந்தியப் பொதுவுடைமைக் கட்சி

* இந்திய பொதுவுடைமைக் கட்சி (மார்க்சிஸ்ட்) 

* இந்தியப் பொதுவுடைமைக் கட்சி (மார்க்சிஸ்ட்-லெனினிஸ்ட்) 

## இந்தியத் தேர்தல் ஆணையத்தில் பதிவு செய்யப்பட்ட பொதுவுடைமை கட்சிகள்

### தேசிய கட்சி தகுதியுடன் கூடிய பொதுவுடமை கட்சிகள்

### மாநில கட்சி தகுதிக் கொண்ட பொதுவுடமை கட்சிகள்

## சிறிய பொதுவுடமை கட்சிகள்

## ட்ரொட்ஸ்கிச பொதுவுடமைக் கட்சிகள்

* புதிய சோசலிச மாற்று (இந்தியா) 
* தீவிர சோசலிஸ்ட் (இந்தியா) 
* போல்ஷிவிக் பன்னாட்டு மார்க்சியப் போக்கு இந்தியா
* தொழிலாளர் சோசலிஸ்ட் கட்சி (இந்தியா) 

### ட்ரொட்ஸ்கிச சார்ந்த பொதுவுடமைக் கட்சிகள்

* இந்திய புரட்சிகர பொதுவுடமைக் கட்சி

## நாடாளுமன்றவாதத்தையும் தேர்தலியல் முறையையும் நிராகரிக்கும் மாவோயிச கட்சிகள்

* இந்தியப் பொதுவுடமைக் கட்சி (மாவோயிசம்)

## மேலும் காண்க

* இந்தியாவில் சோசலிசம்
* நக்சலைட்டுகள்
* இந்திய அரசியல் கட்சிகள்
* இந்திய அரசியல்

## மேற்கோள்கள்

பகுப்பு:பொதுவுடைமை
பகுப்பு:சமூகவுடமை
பாரதிய ஜனதா கட்சியின் மாநிலத் தலைவர்களின் பட்டியல்

**பாரதிய ஜனதா கட்சியின் மாநிலத் தலைவர்களின் பட்டியல்** (*List of state presidents of the Bharatiya Janata Party*) என்பது இந்தியாவின் பல்வேறு மாநிலங்களில் தற்பொழுது பாரதிய ஜனதா கட்சியின் மாநிலத் தலைவராக உள்ளவர்களின் பட்டியல் ஆகும்.பாஜகவின் உள் அரசியலமைப்பின் படி கட்சியின் தலைவர் மாநிலத் தலைவர்களை நியமிக்கிறார்.

## மாநில வாரியாக கட்சித் தலைவர்கள்

## ஒன்றிய பிரதேச வாரியாக கட்சித் தலைவர்கள்

## மேலும் காண்க
* பாரதிய ஜனதா கட்சியின் தலைவர்களின் பட்டியல்
* இந்திய தேசிய காங்கிரசின் மாநிலத் தலைவர்களின் பட்டியல்

## மேற்கோள்கள்

பகுப்பு:பாரதிய ஜனதா கட்சி அரசியல்வாதிகள்
சும்பிட் ஊதுளி

**சும்பிட்** அல்லது **சும்பிட் ஊதுளி** (ஆங்கிலம்: *Sumpit; Sumpitan*; இந்தோனேசியம்: *Sumpit (senjata)*) என்பது பிலிப்பீன்சு, போர்னியோ மற்றும் சுலாவெசி தீவுகளில் வாழும் பழங்குடி மக்களால்; வேட்டையாடுவதற்கும் போரிடுவதற்கும் பயன்படுத்தப்படும் **ஊதுளி** கருவியாகும். மூங்கில் அல்லது மரத்தால் செய்யப்பட்ட இந்தக் கருவி, பொதுவாக இரும்பிலான கூர் முனைகளைக் கொண்டு இருக்கும். 

ஊதுகுழல் வகையைச் சேர்ந்த இந்த ஊதுளிக் கருவியின் கூர்முனைகள்; பயன்படுத்துவதற்கு முன்னர்  நச்சுத் தன்மை வாய்ந்த திரவத்தில் தோய்த்துக் காய வைக்கப்பட்டு இருக்கும். 

## பொது

சும்பிட் ஊதுளிகள் பொதுவாக மூங்கிலில் இருந்து தயாரிக்கப் படுகின்றன. ஆனால் சில வேளைகளில், அவை மரத்தில் இருந்தும் செய்யப் படலாம். அவை வழக்கமாக 4 முதல் 6 அடி (1.2 முதல் 1.8 மீ) நீளமும், 2 முதல் 3 செமீ (0.79 முதல் 1.18 அங்குலம்) விட்டமும் கொண்டவை. அவை ஒரு மரத் துண்டு அல்லது இரண்டு, மூன்று மரத் துண்டுகளில் இருந்தும் இணைக்கப் படலாம்.

போருக்குப் பயன்படுத்தப்படும் ஊதுளிகளில் பொதுவாக மரத்தாலான கூர்முனைகள் பயன்படுத்தப் படுகின்றன. கூர்முனைகள் மிகக் குறுகியவை; கடுமையான உடல் காயங்களை ஏற்படுத்தக் கூடியவை. எனவே போரில் பயன்படுத்தப்படும்போதும் அல்லது பெரிய விலங்குகளை வேட்டையாடும்போதும், ​​அந்தக் கூர்முனைகள், நச்சுப் பொருள் கலந்த குப்பிக்குள் வைத்து நனைக்கப் படுகின்றன.

### நச்சுக் கூர் முனைகள்

அந்த நச்சுக்கலவை ஆன்டியாரிஸ் டாக்ஸிகேரியா *(Antiaris Toxicaria)* மரத்தின் செறிவூட்டப்பட்ட சாறில் இருந்து தயாரிக்கப்படுகிறது. அந்தச் சாற்றில் ஆன்டிஆரின் *(Antiarin)* என்ற நச்சு உள்ளது. அது வலிப்பு மற்றும் றப்பை ஏற்படுத்தும். இந்த நச்சு ஊதுளிகளால் கொல்லப்படும் விலங்குகள் உண்பதற்கு பாதுகாப்பானவை.

1912-ஆம் ஆண்டில் பிலிப்பீன்சு நாட்டில் அமெரிக்க ஆய்வாளர்கள், சும்பிட் ஊதுளியின் நச்சு முனை பாய்ந்து செல்லும் உச்சவரம்பு 150 முதல் 180 அடி (46 முதல் 55 மீ) என பதிவு செய்துள்ளனர்.

## காட்சியகம்

File:Group of Bataks, Paragua (1913).png| பிலிப்பீன்சு பலவான் பகுதியைச் சேர்ந்த பத்தாக் மக்கள் குழு. (c. 1913)
File:The pagan tribes of Borneo; a description of their physical, moral and intellectual condition, with some discussion of their ethnic relations (1912) (14598123498).jpg|மலேசியா சபாவைச் சேர்ந்த தயாக்கு இனத்தவர் (c. 1912)
File:Makassar Soldiers demontsrating their blow pipes Wellcome L0038169.jpg|மக்காசார் போர்வீரர்கள் (c. 1744–1746)


## மேலும் காண்க
* உளி
* எறியுளி
* சீவுளி
* திருப்புளி

## மேற்கோள்கள்

பகுப்பு:கையாற்றல் கருவிகள்
பகுப்பு:கருவிகள்
கூல், பள்ளத்தாக்கு

**கூல் பள்ளத்தாக்கு** (*Gool, Jammu and Kashmir*) என்பது இந்தியாவின்  சம்மு-காசுமீரில் உள்ள இராம்பன் மாவட்டத்தில் உள்ள ஒரு நகரம் ஆகும்.

## மக்கள்தொகை
கூல் பள்ளத்தாக்கின் மக்கள் தொகை சுமார் 50,000 ஆகும்.

## புவியியல்
இராம்பன் நகரத்திலிருந்து 52 கி. மீ தொலைவிலும், சம்மு மற்றும் சிறீநகர் பேருந்து நிலையத்திலிருந்து 180 கி. மீ. தொலைவிலும் செனாப் பள்ளத்தாக்கில் கூல் பள்ளத்தாக்கு நகரம் அமைந்துள்ளது. இந்நகரம் மலைகளால் சூழப்பட்டு சம்மு பிரிவில் உள்ளது. பசுமையான புல்வெளிகள், நீர் ஓடும் பசுமையான மேய்ச்சல் நிலங்கள் இந்த இடத்தின் இயற்கை சொத்துக்கள் ஆகும்.

## பண்பாடு
இங்கு காசுமீரி மொழி முக்கியமாக பேசப்படுகிறது.

மகாபாரத காலத்தைச் சேர்ந்ததாக நம்பப்படும் கோகரா கல்லி என்ற பண்டைய தளம் இங்கு உள்ளது.

மாபெரும் சிற்பங்களும் குதிரைகளும் பாண்டவர்களால் ஒரே கற்களால் செதுக்கப்பட்டன. இது மாநில தொல்லியல் துறையால் அங்கீகரிக்கப்பட்டுள்ளது. டக்கன் டாப் மற்றும் ராமகுண்டு  ஆகியவை புல்வெளிகள் மற்றும் பசுமையான மேய்ச்சல் நிலங்களை வழங்கும் சுற்றுலாத் தலங்களாகும்.

## ஆட்சி
2021 ஆம் ஆண்டில் மாவட்ட மேம்பாட்டு  குழுவின்  இராம்பனின் தலைவராக சம்சாதா சான் தேர்ந்தெடுக்கப்பட்டார்.

2020 ஆம் ஆண்டில் கூல் தொகுதியில் இருந்து மாவட்ட மேம்பாட்டு  குழு உறுப்பினராக சகி முகமது தேர்ந்தெடுக்கப்பட்டார்.

2019 ஆம் ஆண்டில் தொகுதி மேம்பாட்டு குழு தலைவராக சக்கீலா அக்தர் தேர்ந்தெடுக்கப்பட்டார்.

## போக்குவரத்து
சம்முவிலிருந்து கூல், இராம்பன் முதல் கூல், சங்கல்டன் முதல் கூல்  மற்றும் மகோர் முதல் கூல் வரை போக்குவரத்து சேவைகள் உள்ளன.

## வரலாறு.
1997 ஆம் ஆண்டு சூன் 15 அன்று, மேல்நிலைப் பள்ளியின் முதல்வரான அசோக் ரெய்னா, இரண்டு ஆசிரியர்களுடன் எச். எம் பயங்கரவாதிகளால் கொல்லப்பட்டார். கல்வியை ஊக்குவிப்பதே அவர்களின் குற்றமாகப் பார்க்கப்படுகிறது. 

### இராம்பன் சம்பவம்
2013 ஆம் ஆண்டு சூலை 18 அன்று கூலின் தரம் பகுதியில் காசுமீர் மக்கள் ஆர்ப்பாட்டத்தில் ஈடுபட்ட கூட்டம் மீது காவல் துறையினர்  துப்பாக்கிச் சூடு நடத்தினர். மன்சூர் அகமது சான் மற்றும் இயாவேத்து மன்காசு உட்பட நான்கு பேர் கொல்லப்பட்டனர். உத்தியோகபூர்வ ஆதாரங்களின்படி, 44 பேர் காயமடைந்தனர், இருப்பினும் ஆறு பேர் கொல்லப்பட்டதாக குடியிருப்பாளர்கள் கூறினர்.

## மேற்கோள்கள்

பகுப்பு:Coordinates on Wikidata
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:ஜம்மு காஷ்மீர் புவியியல்
கெல்வா கடற்கரை

**கெல்வா [[கடற்கரை]]  (Kelwa Beach)** இந்தியாவின் மகாராட்டிர மாநிலத்தில் உள்ள ஒரு கடற்கரையாகும். கேல்வா அல்லது கெல்வே கடற்கரை என்றும் இக்கடற்கரை அழைக்கப்படுகிறது.  மும்பை வரும் சுற்றுலாப் பயணிகளுக்கு இது ஒரு பிரபலமான வார இறுதி சுற்றுலா தலமாகும். 

இந்த கடற்கரை சுமார் 8 கிலோமீட்டர் நீளம் கொண்டதாகும். சுற்றுலாப் பயணிகளை ஈர்க்கும் மிகவும் பிரபலமான இடமாக இல்லாவிட்டாலும், வார இறுதி நாட்களில் உள்ளூர் சுற்றுலாப் பயணிகளால் இந்த கடற்கரை நிரம்பி வழிகிறது, இது அதன் வளர்ந்து வரும் பிரபலத்தை குறிக்கிறது.

## அமைவிடம்
கெல்வா கடற்கரை மும்பைக்கு வடக்கே 80 கிலோமீட்டர் தொலைவில் அமைந்துள்ளது. சுமார் 5 கிலோமீட்டர் தொலைவில் அமைந்துள்ள கெல்வே சாலை நிலையத்திலிருந்து இதை எளிதில் அணுகலாம். பால்கர் நகரத்திலிருந்து  8 இருக்கைகள் கொண்ட இழுப்பு வண்டியில்  25 நிமிட பயணமாகும்.  நெடுஞ்சாலையிலிருந்து சுமார் 30 கிலோமீட்டர் தொலைவில் உள்ளது. கெல்வா கடற்கரை மாநில போக்குவரத்து பேருந்துகளால் இணைக்கப்பட்டுள்ளது, அவை பால்கர் அல்லது சபாலே மற்றும் கெல்வா சாலை நிலையத்திலிருந்து அடிக்கடி பயணிக்கின்றன.

## மக்கள்தொகை
இடது|thumb|கெல்வா கடற்கரையில் மீன்பிடி படகுகள்
வருமானத்திற்கான மிக முக்கியமான மற்றும் பாரம்பரிய வழி "பன்மலா" எனப்படும் வெற்றிலை இலைகள் சாகுபடி ஆகும். வெற்றிலைகளை பயிரிடும் சமூகம் வாத்வால்சு  என்று பிரபலமாக அறியப்படுகிறது.

மகாராட்டிராவின்  மிகப்பெரிய மீன்பிடி மையமான சத்பதி அருகில் இருப்பதால் கெல்வா கடற்கரையில் வசிப்பவர்கள் மீன்பிடி தொழிலில் ஈடுபட்டுள்ளனர். சிலர் அருகிலுள்ள தொழில்துறை பகுதிகளான பால்கர் மற்றும் தாராப்பூரில் உள்ள தொழிற்சாலைகளை சொந்தமாக வைத்திருக்கிறார்கள் அல்லது வேலை செய்கிறார்கள். கடற்கரையின் பிரபலம் அதிகரித்து வருவதால் சிலர் சுற்றுலா துறையில் ஈடுபட்டுள்ளனர். அதிகரித்து வரும் சுற்றுலாப் பயணிகளின் தேவைகளைப் பூர்த்தி செய்வதற்காக பல உணவகங்கள் மற்றும் சிற்றுண்டி இணைப்புகள் கடற்கரைக்கு அருகில் வந்துள்ளன.

## சிட்லா தேவி கோயில்
சிட்லா தேவி கோயில் என்ற இந்துக் கோயில் கடற்கரைக்கு அருகில் அமைந்துள்ளது. பிரபு சிறீராம் இங்கு வந்து சிவபெருமானை வழிபட்டதாக நம்பப்படுகிறது. பிரபு சிறீராம் தனது அம்பின் உதவியுடன் ஒரு குளத்தை தயாரித்ததாகவும் நம்பப்படுகிறது, அது இராம் குண்டம் என்று அழைக்கப்படுகிறது  இன்னும் அங்கே  உள்ளது.

## கோட்டைகள்
இந்த கடற்கரையில் இரண்டு கோட்டைகள் உள்ளன. ஒன்று கடற்கரையின் தெற்கு முனையில் உள்ளது மற்றும் அதிக அலைகளின் போது கடல் நீரில் மூழ்கியுள்ளது. கடற்கரையின் வடக்கு முனையில் உள்ள ஊசியிலை மரங்களுக்குள் மற்றொன்று சிறியதாக அமைந்துள்ளது.

## மேற்கோள்கள்

## வெளி இணைப்புகள்

* http://kelvabeach.in
பகுப்பு:Coordinates on Wikidata
பகுப்பு:மகாராட்டிரப் புவியியல்
பகுப்பு:கடற்கரைகள்
பகுப்பு:தானே மாவட்டம்
பகுப்பு:பால்கர் மாவட்டம்
சபர்மதி (அகமதாபாத்)

**சபர்மதி** (*Sabarmati (area*), இந்தியாவின் குஜராத் மாநிலத்தின் அகமதாபாத் மாநகராட்சியின் மேற்குப் பகுதியில் அமைந்துள்ளது.சபர்மதியில் சபர்மதி ஆறு பாய்கிறது. இங்கு மகாத்மா காந்தி நிறுவிய சபர்மதி ஆசிரமம் அமைந்துள்ளது. இப்பகுதியில் பல சமணக் கோயில்கள் அமைந்துள்ளது. 

## போக்குவரத்து
சபர்மதி சந்திப்பு தொடருந்து நிலையத்தில், நமோ பாரத் விரைவு இரயில் உள்ளிட்ட அனைத்து தொடருந்துகளும் நின்று செல்கிறது.

சபர்மதியிலிருந்து 10 கிலோ மீட்டர் தொலைவில் உள்ள காந்திநகரில்  சர்தார் வல்லபாய் படேல் பன்னாட்டு வானூர்தி நிலையம் அமைந்துள்ளது. 
## மேற்கோள்கள்

பகுப்பு:அகமதாபாத்
கானாக் மக்கள்

**கானாக்** அல்லது **கானாக் மக்கள்** (ஆங்கிலம்: *Kanaq People*; Orang Kanaq; மலாய்: *Orang Temiar; Mai Sero*) என்பவர்கள் தீபகற்ப மலேசியாவின் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்தவர்கள் ஆகும். தீபகற்ப மலேசியாவின் 18 மலேசியப் பழங்குடியினர் குழுக்களில் மிகச்சிறிய இனக்குழுவினர் ஆகும். தீபகற்ப மலேசியாவில் தற்போது 90 மக்கள் (2024) மட்டுமே உள்ளனர். 

கானாக் மக்கள் என்பவர்கள் கானாக் மொழியைப் பேசுகிறார்கள். கானாக் மொழி *(Kanaq Language)* என்பது ஆஸ்திரோனீசிய மொழிகள் *(Austronesian Languages)* பெரும் மொழிக் குடும்பத்தில்; மலாய-பொலினீசிய மொழிகள் *(Malayo-Polynesian languages)* துணைக் குடுமபத்தின்; மலாய மொழிகள் *(Malayic languages)* பிரிவில் ஒரு மொழியாகும். 

மலாய் மொழி என்பது தனி ஒரு மொழியைக் குறிப்பிடுவதாகும். *மலாய மொழிகள்* (*Malayic Languages*) என்பது மலாய் மொழி சார்ந்த ஒரு மொழிக் குழுவைக் குறிப்பிடுவதாகும். 

## பொது
கானாக் மக்களின் தனித்துவமான கனாக் மொழியும்; மற்றும் தனித்துவமான கலாச்சாரமும்; ஒரு குறிப்பிட்ட காலக் கட்டத்திற்குள் காணாமல் போகலாம் எனும் ஒரு பொதுவான அச்சுறுத்தல் உள்ளது. பிற இனக் குழுக்களுடனான கலப்புத் திருமணங்களை, கனாக் மரபுகள் அனுமதிப்பது இல்லை. அத்துடன், மற்ற இனமக்களுடன் மிகக் குறைந்த அளவிலான தொடர்புகள் இருப்பதால் மட்டுமே கானாக் மக்கள் இன்றும் உள்ளனர்.

கானாக் மக்கள் அண்மைய காலத்தில் தான், அதாவது 200 ஆண்டுகளுக்கு முன்னர்தான் மலேசிய நாட்டில் குடியேறி உள்ளனர். இன்றைய இந்தோனேசியாவின் தெற்கே அமைந்துள்ள ரியாவு-லிங்க தீவுக்கூட்டம்தான் அவர்களின் தாய்நாடு ஆகும்.

## கானாக் மக்கள் மீதான் ஆய்வுகள்

ரியாவு-லிங்க தீவுக்கூட்டத்தில் உள்ள டெய்க் *(Daik)* எனும் ஒரு சிறிய தீவில், செகானாக் *(Sekanak People)* எனும் பழங்குடியினர் இன்றும் வாழ்கின்றனர். அந்த மக்கள் தீபகற்ப மலேசியாவின் கானாக் மக்களுடன் தொடர்பு உடையவர்கள் என நம்பப்படுகிறது.

கானாக் மக்கள் மீது மிகக் குறைவாகவே ஆய்வுகள் நடத்தப்பட்டு உள்ளன. பொதுவாக, கானாக் மக்கள் வெளிமக்களின் தொடர்புகளைத் தவிர்க்கிறார்கள், எனவே ஆய்வாளர்கள் அவர்கள் மீது அதிகக் கவனம் செலுத்தவில்லை. அண்மையில்தான் மலேசிய ஆய்வாளர்கள் அந்த பழங்குடியினரைப் பற்றிய சில ஆய்வறிக்கைகளை வெளியிட்டுள்ளனர்.

கானாக் மொழி மலாய் மொழியைச் சற்றே ஒத்திருக்கிறது. ஆனாலும் கானாக் மொழியில் தனித்துவமான; கரடுமுரடான உச்சரிப்புகள் இருக்கவே செய்கின்றன. இதற்கிடையில் கானாக் மக்களின் தொகை குறைந்து வருகிறது என அறியப்பபடுகிறது. அப்போதும்  கனாக் மொழி இன்னும் அழிபடாமல் தப்பித்து உயிர்வாழ்கிறது.

## கானாக் மக்கள் தொகை
**கானாக் மக்கள் தொகை பின்வருமாறு:-**

## மேலும் காண்க

* தெமியார் மக்கள்
* செமாக் பெரி மக்கள்
* மானிக் மக்கள்
* ஜாகுட் மக்கள்
* மா மெரி மக்கள்

## மேற்கோள்கள்

## சான்று நூல்கள்

* 

## மேலும் படிக்க
* *Original Wisdom: Stories of an Ancient Way of Knowing* by Robert Wolff. 

## வெளி இணைப்புகள்

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
பாபேசு கலிதா

**பாபேசு கலிதா** (*Bhabesh Kalita*; பிறப்பு மார்ச் 1,1972) என்பவர் ஓர் இந்திய அரசியல்வாதியும் அசாமைச் சேர்ந்த பாரதிய ஜனதா கட்சியின் தொழிலதிபரும் ஆவார். இவர் 2021 முதல் அசாம் மாநில பாஜகவின் தலைவராகப் பணியாற்றி வருகிறார். இவர் 2016 முதல் அசாம் சட்டமன்றத்தில் ரங்கியா சட்டமன்றத் தொகுதி உறுப்பினராகப் பதவி வகித்தார். 1991-இல் பாஜகவில் இணைந்த இவர், 2006 முதல் 2011 வரை பாஜகவின் அசாம் மாநில பிரிவின் செயலாளராகவும், 2011 முதல் பொதுச் செயலாளராகவும் பதவியிலிருந்தார். இவர் 2016 முதல் 2021 வரை சர்பானந்தா சோனோவால் அமைச்சகத்தில் மாநில அமைச்சராகவும் (நீர்ப்பாசனம் மற்றும் கல்வி) இருந்தார்.

## மேற்கோள்கள்

பகுப்பு:1972 பிறப்புகள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
அமீர்ப்பூர் மக்களவைத் தொகுதி

**அமீர்ப்பூர்** **மக்களவைத் தொகுதி** (*Hamirpur Lok Sabha constituency*) என்பது இந்தியாவில் உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றப் பிரிவுகள்
தற்போது, அமிர்பூர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
அருண் ஸ்ரீதர் வைத்தியா

**ஜெனரல் அருண் ஸ்ரீதர் வைத்தியா**  (*Arun Shridhar Vaidya*)(பிறப்பு: 27 சூலை 1926 – மறைவு: 10 ஆகஸ்டு 1986) இந்தியத் தரைப்படையின் தலைமைப் படைத்தலைவராக பணியாற்றி ஓய்வு பெற்றவர். இவர் முப்படைத் தலைவர்களின் குழுவின் தலைவராக 1 டிசம்பர் 1984
முதல் 31 சனவரி1986 முடிய பணியாற்றினார்.இவர் 1984ஆம் ஆண்டில்  புளூஸ்டார் நடவடிக்கையில் பங்கேற்ற காரணத்தினால்  காலிஸ்தான் தீவிரவாதிகள் இவரை 10 ஆகஸ்டு 1986 அன்று புனேவில் வைத்து சுட்டுக் கொன்றனர்.  
## கலந்து கொண்ட போர்கள்
ஜெனரல்அருண் ஸ்ரீதர் வைத்தியா கலந்து கொண்ட போர்கள் வருமாறு:
*  இரண்டாம் உலகப் போர்
* இந்திய சீனப் போர் 1962 
* இந்தியா-பாகிஸ்தான் போர், 1965 
* 1971 இந்தியா-பாக்கிஸ்தான் போர் 
** பசந்தர் சண்டை 
* புளூஸ்டார் நடவடிக்கை 
## பெற்ற விருதுகளும், பதக்கங்களும்
*  பரம வீர சக்கரம்
*  மகா வீர சக்கரம்
* பரம் விசிட்ட சேவா பதக்கம்
* அதி விசிட்ட சேவா பதக்கம்
* பத்ம பூசண் (இறப்பிற்குப் பின்)
## மேற்கோள்கள்

பகுப்பு:1926 பிறப்புகள்
பகுப்பு:1986 இறப்புகள்
பகுப்பு:இராணுவத் தலைவர்கள்
பகுப்பு:மராத்தியர்கள்
பகுப்பு:பரம் வீர் சக்கர விருது பெற்றவர்கள்
பகுப்பு:மகாவீர் சக்கரம் விருது பெற்றவர்கள்
பகுப்பு:பத்ம பூசண் விருது பெற்றவர்கள்
இலக்குமணராவ் இனாம்தார்

**இலக்குமண ராவ் இனாம்தார்** (*Lakshman Rao Inamdar*), (19 செப்டம்பர் 1917 – 1985) பிரபலமாக **வக்கீல் சாகேப்** என்று அழைக்கப்படும் இவர் *சாகர் பாரதி* எனும் தொண்டு நிறுவனத்தை நடத்தினார்.  குஜராத் மாநிலத்தில் ராஷ்டிரிய சுயம்சேவாக் சங்கத்தை நிறுவிய தலைவர்களில் இவரும் ஒருவர் ஆவார்.

இவர் நரேந்திர மோதியை பால சுயம்சேவகராக அறிமுகப்படுத்தியவரும், மோதியின் அரசியல் குருவும் ஆவார். 

நரேந்திர மோதி ஆர் எஸ் எஸ் பிரச்சாரகராக இருந்த போது இலக்குமணராவ் இனாம்தார் குஜராத் பிராந்திய பிரச்சாரகராக இருந்தார். இதனால் இருவர்களிடையே நல்ல பிணைப்பு இருந்தது.நரேந்திர மோதியின் கூற்றுப்படி,  தனிப்பட்ட விஷயங்களில் மோதியின் நம்பிக்கைக்குரிய  ஒரே நபர் இனாம்தார் மட்டுமே.

இனாம்தார் மீது நரேந்திர மோதி மிகவு மரியாதை கொண்டவர் என நரேந்திர மோதியின் வாழ்க்கை வரலாற்று நூலில் அதன் ஆசிரியர் நிரஞ்சன் முகோபாத்தியா எழுதியுள்ளார்.

நரேந்திர மோதிக்கு இந்து-முஸ்லீகளுக்கிடையே நல்லுறவுகள் குறித்து இலக்குமண இனாம்தார் ஒரு வடிவம் கொடுத்தார்.

## மேற்கோள்கள்

பகுப்பு:1917 பிறப்புகள்
பகுப்பு:1985 இறப்புகள்
பகுப்பு:ராஷ்டிரிய சுயம்சேவாக் சங்கத்தினர்
பகுப்பு:குஜராத் மக்கள்
சதானந்த் சேத் தனவாதே

**சதானந்த் சேத் தனவாதே** (*Sadanand Shet Tanavade*; பிறப்பு 31 சனவரி 1967) என்பவர் ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் கோவா மாநில பாரதிய ஜனதா கட்சித் தலைவர் ஆவார். இவர் இந்திய நாடாளுமன்ற மாநிலங்களவை உறுப்பினராகவும், கோவா சட்டமன்றத்தின் திவிம் சட்டமன்றத் தொகுதி உறுப்பினராக 2002 முதல் 2007 வரை பதவியிலிருந்தார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:கோவா சட்டப் பேரவை உறுப்பினர்கள்
பிரகாசு வெலிப்

**பிரகாசு வெலிப்** (*Prakash Velip*) ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் வேலிப் 1984ஆம் ஆண்டில் கோவா சட்டமன்ற உறுப்பினராகத் தெற்கு கோவா மாவட்டத்தில் உள்ள குவெபெம் சட்டமன்றத் தொகுதியிலிருந்து மகாராட்டிரவாதி கோமந்த கட்சி உறுப்பினராக இருந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
இமானே கெலிஃப்

**இமானே கெலிஃப்** (*Imane Khelif*, , ; பிறப்பு 2 மே 1999) என்பவர் ஒரு அல்ஜீரிய தொழில்முறை குத்துச்சண்டை வீராங்கனையாவார்.  2024 கோடை ஒலிம்பிக்கில் 66 கிலோ எடைப்பிரிவிற்கான மகளிர் குத்துச்சண்டைப் போட்டியில் கலந்துகொண்டு தங்கப் பதக்கத்தை வென்றார்.

2024 ஒலிம்பிக் போட்டிகளில் இத்தாலியின் ஏஞ்சலா கரினியை எதிர்கொண்டு கெலிஃப் வெற்றிபெற்றதைத் தொடர்ந்து, இவரது பாலினம் குறித்து தவறான தகவல்கள் சமூக ஊடகங்களில் பரவின. உருசியாவின் தலைமையிலான பன்னாட்டு குத்துச்சண்டை சங்கம் (ஐபிஏ) ஏற்பாடு செய்த 2023 மகளிர் உலக குத்துச்சண்டை வகையர் போட்டியில் பாலினத் தகுதித் தேர்வில் கெலிஃப் தோல்வியுற்றதே இவரது பாலினம் குறித்த தவறான கூற்றுக்களுக்கு தூண்டுகோளாக ஆனது.  பன்னாட்டு ஒலிம்பிக் குழு ஆகியவை கெலிஃப் ஒலிம்பிக்கில் போட்டியிட தகுதியுடையானவர் என்றும், ஐபிஏவின் முந்தைய தகுதி நீக்கம் "திடீர் மற்றும் தன்னிச்சையானது" என்றும், "எந்தவொரு செயல்முறையும் இல்லாமல்" முடிவு எடுக்கப்பட்டதாகவும் விமர்சித்தன. கெலிஃப்புக்கு எக்ஸ்ஒய் குரோமோசோம்கள் அல்லது அல்லது  ஆண்மையியக்குநீர் கூடுதலாக உள்ள அளவில் உள்ளது என்பதற்கான மருத்துவ ஆதாரங்கள் எதுவும் வெளியிடப்படவில்லை. கெலிஃப் பெண்ணாகவேப் பிறந்தார்.

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:1999 பிறப்புகள்
பகுப்பு:அல்சீரியாவில் விளையாட்டு
4-புளோரோபியூட்டனால்

**4-புளோரோபியூட்டனால்** (*4-Fluorobutanol*) என்பது C4H9FO என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். புளோரினேற்றம் அடைந்த ஆல்ககால் என்று இச்சேர்மம் வகைப்படுத்தப்படுகிறது. நிறமற்ற நீர்மமாகவும் எளிதில் தீப்பற்றக் கூடியதாகவும் 4-புளோரோபியூட்டனால் காணப்படுகிறது. 2-புளோரோயெத்தனால் சேர்மம் போலவே இதுவும் ஓர் உயர் நஞ்சு ஆகும். ஏனெனில் இதன் வளர்சிதை மாற்றத்தில் புளோரோ அசிட்டேட்டு உருவாகும்.
## மேலும் காண்க
* 1,3-இருபுளோரோ-2-புரோப்பனால்
* 2-புளோரோயெத்தனால்
* மெத்தில் புளோரோ அசிட்டேட்டு
* புளோரோயெத்தில் புளோரோ அசிட்டேட்டு 

## மேற்கோள்கள்

பகுப்பு:கரிம புளோரைடுகள்
பகுப்பு:முதன்மை ஆல்ககால்கள்
1,4-இருகுளோரோபியூட்டேன்

**1,4-இருகுளோரோபியூட்டேன்** (*1,4-Dichlorobutane*) என்பது C4H8Cl2 என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். (CH2CH2Cl)2 என்ற கட்டமைப்பு வாய்பாட்டாலும் இதை அடையாளப்படுத்தலாம். குளோரோ ஆல்க்கேன் சேர்மம் என்று இச்சேர்மம் வகைப்படுத்தப்படுகிறது. இருகுளோரோபியூட்டேனின் பல்வேறு கட்ட்மைப்பு மாற்றியங்களில் இதுவும் ஒன்றாகும். இவை அனைத்தும் குறைந்த அளவு எரியக்கூடியவையாகும்.  நிறமற்ற திரவங்களாகவும்  சிறப்பு செயற்கை பயன்பாடுகளுக்குப் பயன்படக்கூடியவையாகவும் உள்ளன. 

## தயாரிப்பு
1,4-பியூட்டேண்டையால் மற்றும் டெட்ரா ஐதரோபியூரானிலிருந்து 1,4-இருகுளோரோபியூட்டேன் தயாரிக்கப்படுகிறது.

1,4-ஈராலோபியூட்டேன்கள் 5-உறுப்பு வளைய பல்லினவளைய சேர்மங்கள் தயாரிப்பிற்கு மிகவும் பொருத்தமானவையாகும். உதாரணமாக, சோடியம் சல்பைடுடன் சேர்த்து சூடுபடுத்தினால் டெட்ரா ஐதரோதயோபீன் உருவாகிறது. இலித்தியம் கம்பியுடன் சேர்த்து சூடுபடுத்தினால் 1,4-இருலித்தியோபியூட்டேனைக் கொடுக்கிறது.

அடிப்போநைட்ரைல் வழியாக நைலான் 6,6 தயாரிக்க 1,4-இருகுளோரோபியூட்டேன் பயன்படுத்தப்படுகிறது. 

## மேற்கோள்கள்

பகுப்பு:குளோரோ ஆல்க்கேன்கள்
வாணிலில் குழு

**வாணிலில் குழு** (*Vanillyl group*) என்பது கரிம வேதியியலில் பயன்படும் ஒரு வேதி வினைக்குழுவாகும். வாணில்லோயில் குழு என்ற பெயராலும் இது அறியப்படுகிறது. வாணிலில் குழுவைக் கொண்ட கரிமச் சேர்மங்கள் வாணில்லாயிடுகள் எனப்படுகின்றன. வாணில்லின், வாணில்லிக் அமிலம், வாணில்மேண்டலிக் அமிலம், கேப்சைசின் உள்ளிட்ட கரிமச் சேர்மங்களும் வாணில்லாயிடுகள் என்றே அழைக்கப்படுகின்றன.

## மேற்கோள்கள்

பகுப்பு:வேதி வினைக்குழுக்கள்
பதோகி மக்களவைத் தொகுதி

**பதோகி மக்களவைத் தொகுதி** (*Bhadohi Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை மறுநிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் நடைமுறைக்கு வந்தது.

## சட்டமன்றத் தொகுதிகள்
தற்போது, பதோகி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

 
 

### பொதுத் தேர்தல் 2019

 
 

### பொதுத் தேர்தல் 2014

 
 

## மேலும் காண்க

* சந்து ரவிதாஸ் நகர் மாவட்டம்
* மிர்சாபூர் மக்களவைத் தொகுதி
* இந்திய மக்களவைத் தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
சுதர்சன் குமார்

**சுதர்சன் குமார்** (*Sudarshan Kumar*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். பீகார் சட்டமன்றத்தில் இரண்டு முறை சட்டமன்ற உறுப்பினராக இருந்தார். இந்திய தேசிய காங்கிரசு கட்சியின் சார்பாக  முதல் முறையாகவும், 2020 ஆம் ஆண்டு நடைபெற்ற பீகார் சட்டமன்றத் தேர்தலில் சனதா தளம் (இணைந்த) பார்பிகா சட்டமன்றத் தொகுதி இருந்து இரண்டாவது முறையாகவும் இவர் வெற்றி பெற்றார். பெகுசராய் மக்களவையில்  இரண்டு முறை நாடாளுமன்ற உறுப்பினராக இருந்த ராச்சோ சிங்கின் பேரனாக அறியப்படுகிறார். சேக்புராவிலிருந்து ஐந்து முறையும், பார்பிகாவிலிருந்து ஒரு முறையும் சட்டமன்ற உறுப்பினராகவும்  இவரது தாத்தா தேர்ந்தெடுக்கப்பட்டார். இவரின் தந்தை சஞ்சய் சிங் முன்னா இரண்டு முறை சேக்புரா தொகுதியிலிருந்து சட்டமன்ற உறுப்பினராகவும்  இவரின் தாயார் சிறீமதி சுனிலா தேவியும் இரண்டு முறை சேக்புரா தொகுதியில் இருந்து காங்கிரசு  கட்சியின் சட்டமன்ற உறுப்பினராக இருந்தார்.  சுதர்சன் குமார் ஆராய்ச்சி மற்றும் மேம்பாட்டுக்கான மக்கள் சங்கத்தின் வாழ்நாள் உறுப்பினர் ஆவார்.  ஆனால்  இவர் பீகாரில் முக்கியப் பணிகளில் ஈடுபட்டுள்ளார்.

## மேற்கோள்கள்

பகுப்பு:பீகாரைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பைஜேந்திர சிங்

**சவுத்ரி பைஜேந்திர சிங்** (*Bijendra Singh*; பிறப்பு 25 திசம்பர் 1956) ஓர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் 2004ஆம் ஆண்டு இந்தியப் பொதுத் தேர்தலில் இந்திய தேசிய காங்கிரசு கட்சியின் வேட்பாளாராக அலிகார் மக்களவைத் தொகுதியில் போட்டியிட்டு நாடாளுமன்ற உறுப்பினர் ஆனார். இவர் இக்லாசு தெகசில் அருகே உள்ள தோண்டா கிராமத்தில் வசிக்கிறார். அலிகரால் உள்ள  இக்லாசு சட்டமன்றத் தொகுதியிலிருந்து ஐந்து முறை உத்தரப் பிரதேசச் சட்டமன்ற உறுப்பினராக இவர் தேர்ந்தெடுக்கப்பட்டுள்ளார். 2024ஆம் ஆண்டு நடைபெற்ற மக்களவைத் தேர்தலில் இவர் சமாஜ்வாதி கட்சி சார்பில் போட்டியிட்டுத் தோல்வியடைந்தார்.

## மேற்கோள்கள்

## வெளி இணைப்புகள்
* இந்திய நாடாளுமன்ற பதிவுகளின் அதிகாரப்பூர்வ வாழ்க்கை வரலாறு

பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1956 பிறப்புகள்
மாநில தொல்லியல் அருங்காட்சியகம்

**மாநில தொல்லியல் அருங்காட்சியகம்** (*State Archaeological Museum*) இந்தியாவின் மேற்கு வங்காள மாநிலத்தின் கொல்கத்தா நகரத்தில் உள்ள அருங்காட்சியகத்தைக் குறிக்கும். இது 1962 ஆம் ஆண்டில் நிறுவப்பட்ட ஒரு தொல்பொருள் அருங்காட்சியகமாகும். சுசுனியா (பாங்குரா மற்றும் பிற தளங்கள்) ஆரம்ப, மத்திய மற்றும் பிற்பகுதி கற்காலத்தின் அரிய கருவிகள், பாண்டு ராசர் திபியிலிருந்து (பர்த்வான்) கிடைத்த  சுடுமண் சிற்பங்கள், சிற்பங்கள், குப்தா, மௌரியா, சுங்கா, குசானா, பாலா மற்றும் இடைக்கால காலங்களிலிருந்து கல் மற்றும் சுவர் பூச்சுகள் ஆகியவை  இங்குள்ளன. டயமண்டு ஆர்பர் சாலையில் உள்ள பெகாலா பசார் மெட்ரோ மற்றும் சித்தேசுவரி காளி கோயிலுக்குப் பின்னால் பெகாலாவில் உள்ள நஃபர் சந்திர தாசு சாலை அருகே அருங்காட்சியகம் அமைந்துள்ளது.

1963 ஆம் ஆண்டில் திறக்கப்பட்ட 'வரலாற்றுக் கலை' பற்றிய ஒரு பகுதியும் இங்கு உள்ளது. இதில் ஏராளமான பழைய சுடுமட்பாண்டங்கள், வெண்கலங்கள், மரச் சிற்பங்கள், நெசவு மற்றும் கையெழுத்துப் பிரதிகள் உள்ளன. பல அட்டைகள் மற்றும் பிற வெளியீடுகள் இங்கு விற்கப்படுகின்றன. அருங்காட்சியகச் செயல்பாடுகளில் வரலாற்று தளங்களின் ஆய்வுகள் மற்றும் அகழ்வாராய்ச்சிகள் போன்றவை அடங்கும்.

தற்போதைய அரண்மனை கட்டடம் ராய் பகதூர் அம்பிகா சரண் ராய் குடும்பத்தின் இரண்டாவது மகன் சத்யேந்திரநாத் ராய் குடும்பத்தால் நன்கொடையாக வழங்கப்பட்டது.  குறிப்பாக 1970 ஆம் ஆண்டுகளின் முற்பகுதியில் ரவீந்திரநாத் ராய் முன்முயற்சியில் இக்கட்டடம் அருங்காட்சியகத்திற்கு சொந்தமானது. 

## காட்சிக்கூடம்
thumb|சந்திரகேதுகரில் இருந்து கண்டுபிடிக்கப்பட் துளை  குறியிடப்பட்ட நாணயங்கள் .
thumb|சுடுமட்பாண்ட சிற்பம்
[thumb|[மகேந்திரபாலன்|மகேந்திரபாலா செம்பு தகடு கல்வெட்டு.]]
thumb|எலும்பு கலைப்பொருட்கள்
thumb|மண்பாண்டம்.
thumb|மிதுனா, தம்பதி மற்றும் லச்சாகௌரி
thumb|தந்த கலைப்பொருட்கள்
thumb|சந்திரகேதுகரில் இருந்து கண்டுபிடிக்கப்பட்ட கதை மற்றும் சமூகக் காட்சி
thumb|ஒரு சுடுமண் முத்திரை
thumb|மாரிச்சி
thumb|சுடுமண் அச்சுகள்
thumb|சுடுமண் சிலைகள்
thumb|ஒரு சுடுமண் தகடு
thumb|சுடுமண் குதிரை

## மேற்கோள்கள்

பகுப்பு:Coordinates on Wikidata
பகுப்பு:கொல்கத்தாவின் கட்டிடங்கள்
பகுப்பு:இந்திய அருங்காட்சியகங்கள்
பகுப்பு:மேற்கு வங்காளம்
ஒராங் லாவுட் மக்கள்

**லாவுட் மக்கள்** அல்லது **ஒராங் லாவுட் மக்கள்** (ஆங்கிலம்: *Orang Laut People*; اورڠ لاءوت; மலாய்: *Orang Laut*) என்பவர்கள் தீபகற்ப மலேசியாவின் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்தவர்கள் ஆகும். தீபகற்ப மலேசியாவின் 18 மலேசியப் பழங்குடியினர் குழுக்களில் ஒரு பிரிவினர் ஆகும்.

இவர்கள் சிங்கப்பூர், தீபகற்ப மலேசியா, இந்தோனேசியாவின் ரியாவ் தீவுகளைச் *(Riau Archipelago)* சுற்றியுள்ள கடல் பகுதிகளில் வாழும் பழங்குடியினர் ஆவார்கள்.

21-ஆம் நூற்றாண்டில் ஒராங் லாவுட் பழங்குடியினரின் மக்கள் தொகை 420,000 பேர் என மதிப்பிடப்பட்டு உள்ளது.

## சொற்பிறப்பியல்
ஓராங் லாவுட் என்பது மலாய் மொழிச் சொற்கள் ஆகும்.  'கடல் மக்கள்' என்று பொருள்படும். ஒராங் லாவுட் மக்கள் பெரும்பாலும் கடலில், மிதவைப் படகுகளில் வாழ்கிறார்கள்; மற்றும் படகுகளிலேயே பயணம் செய்கிறார்கள். 

இவர்கள் மீன்பிடித்தல் மற்றும் கடல் பொருட்களைச் சேகரித்தல் போன்றவற்றின் வ்ழி தங்களின் வாழ்க்கையை நடத்தி வருகிறார்கள். இவர்களுக்கான மற்றொரு பெயர் ஒராங் செலாட் (Straits People).

## பொது

இரியாவு தீவுக்கூட்டம், புலாவ் தூஜோ தீவுகள், பத்தாம் தீவுக்கூட்டம், கிழக்கு சுமத்திராவின் கடற்கரைகள் மற்றும் கடல் தீவுகள், தெற்கு மலாய் தீபகற்பம், சிங்கப்பூர் ஆகிய பகுதிகளில் உள்ள தீவுகள் மற்றும் முகத்துவாரங்களில் ஒராங் லாவுட் பழங்குடியினர் வாழ்கின்றனர்.

## வரலாறு

வரலாற்று அடிப்படையில், ஸ்ரீ விஜய பேரரசு, மலாக்கா சுல்தானகம், ஜொகூர் சுல்தானகம் ஆகிய அரசுகளில் ஒராங் லாவுட் மக்கள் மிக முக்கியமான பங்குகளை வகித்துள்ளனர். 

அந்த அரசுகளின் அருகில் இருந்த கடல் பகுதிகளில் காவல் பணி புரிந்து கடற்கொள்ளையர்களை விரட்டி அடித்தனர். வணிகர்களை அந்த அரசுகளின் துறைமுகங்களுக்கு வழி காட்டினர்; மற்றும் அந்தப் பகுதிகளின் துறைமுக ஆதிக்கத்தையும் தக்க வைத்துக் கொண்டனர்.

ஒராங் லாவுட் மக்களின் உதவிகளுக்காக, அந்த அரசுகளின் ஆட்சியாளர்கள் ஒராங் லாவுட் தலைவர்களுக்கு மதிப்புமிக்க பட்டங்களையும் பரிசுகளையும் வழங்கினார்கள். ஓராங் லாவுட் பற்றி 14-ஆம் நூற்றாண்டின் சீனப் பயணி வாங் தயுவான் (Wang Dayuan) பல விவரங்களைக் குறிப்பிட்டுள்ளார். அவர் துமாசிக்கில் *(Temasek)* வசிப்பவர்களைப் பற்றி அவரின்  தாயோயி சில்யூ *(Daoyi Zhilüe)* எனும் நூலில் விவரித்துள்ளார்.

## மேலும் காண்க

* ஜக்குன் மக்கள்
* கானாக் மக்கள்
* ஒராங் கோலா மக்கள்
* மலாக்கா நீரிணையில் கடற்கொள்ளை
* செமலாய் மக்கள்
* தெமோக் மக்கள்
* தெமுவான் மக்கள்

## மேற்கோள்கள்

## சான்று நூல்கள்

* 

## மேலும் படிக்க
* *Original Wisdom: Stories of an Ancient Way of Knowing* by Robert Wolff. 
* 1400s - The Orang Laut Warriors - a short documentary about the Orang Laut in the 15th - 17th century, produced for the Singapore Bicentennial in 2019.
## வெளி இணைப்புகள்
* 
* Pirates of the East
* Where the spirits roam
* Riau in Transition

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
4-தொலுயீன்சல்போனைல் குளோரைடு

**4-தொலுயீன்சல்போனைல் குளோரைடு** (*4-Toluenesulfonyl chloride*) என்பது C7H7ClO2S என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். CH3C6H4SO2Cl என்ற கட்டமைப்பு வாய்பாட்டாலும் இதை அடையாளப்படுத்தலாம். பாரா-தொலுயீன்சல்போனைல் குளோரைடு, தொலுயீன்-பாரா-சல்போனைல் குளோரைடு என்ற பெயர்களாலும் இச்சேர்மம் அழைக்கப்படுகிறது.  வெள்ளை நிறத்தில் துர்நாற்றம் வீசும் திண்மப் பொருளாக 4-தொலுயீன்சல்போனைல் குளோரைடு காணப்படுகிறது. கரிமத் தொகுப்பு வினைகளில் பரவலாக ஒரு வினையாக்கியாகப் பயன்படுத்தப்படுகிறது. தொலுயீனின் வழிப்பெறுதியான இச்சேர்மத்தில் சல்போனைல் குளோரைடு (−SO2Cl) என்ற வேதி வினைக்குழு இணைக்கப்பட்டிருக்கும்.

## பயன்கள்
சிறப்பியல்பு முறையில், 4-தொலுயீன்சல்போனைல் குளோரைடு ஆல்ககால்களை (சுருக்கமாக ROH) தொடர்புடைய தொலுயீன்சல்போனேட்டு எசுத்தர்களாக  அல்லது தோசில் வழிப்பெறுதிகளாக  (தோசிலேட்டுகள்) மாற்றுகிறது:

: CH3C6H4SO2Cl  +  ROH  →  CH3C6H4SO2OR  + HCl

இலித்தியம் அலுமினியம் ஐதரைடைப் பயன்படுத்தி தோசிலேட்டுகளை சிதைக்க முடியும்.
: 4 CH3C6H4SO2OR  +  LiAlH4  →  LiAl(O3SC6H4CH3)4  + 4 RH

இவ்வாறான தோசிலேற்றமும் குறைப்பும் ஐதராக்சில்  குழுவை அகற்ற அனுமதிக்கின்றன. 

இதுபோலவே அமீன்களிலிருந்து சல்போனமைடைத் தயாரிக்கவும் 4-தொலுயீன்சல்போனைல் குளோரைடு பயன்படுத்தப்படுகிறது:

:CH3C6H4SO2Cl  +  R2NH   →   CH3C6H4SO2NR2  +  HCl 

இதன் விளைவாக உருவாகும் சல்போனமைடுகள் காரத் தன்மை அல்லாதவையாகும். முதன்மை அமின்களிலிருந்து பெறப்பட்டாலும் கூட இவை ​​அமிலத்தன்மையும் அற்றவையாகும். 

4-தொலுயீன்சல்போனைல் குளோரைடு ஐதசீனுடன் வினை புரிந்து பாரா-தொலுயீன் சல்போனிக் ஐதரசைடைக் கொடுக்கிறது.

தோசில் எசுத்தர்கள்  மற்றும் அமைடுகளின் தயாரிப்பு ஒரு காரத்தின் முன்னிலையில் நடத்தப்படுகிறது. இது ஐதரசன் குளோரைடை உறிஞ்சுகிறது. தோசிலேற்ற செயல்முறைக்கு காரத்தின்  தேர்வு பெரும்பாலும் முக்கியமானது. வழக்கமான காரங்களாக பிரிடின் மற்றும் டிரையெத்திலமீன் ஆகியவை அடங்கும். அசாதாரண காரங்களும் இவ்வினைக்குப்  பயன்படுத்தப்படுகின்றன; எடுத்துக்காட்டாக, மும்மெத்திலமீன் முன்னிலையில் வினையூக்க அளவுக்கு  மும்மெத்திலமோனியம் குளோரைடு மிகவும் பயனுள்ளதாக இருக்கும்.

## பிற வினைகள்
பரவலாகக் கிடைக்கக்கூடிய வினைப்பொருளாக இருப்பதால், வினைத்திறனின் கண்ணோட்டத்தில் 4-தொலுயீன்சல்போனைல் குளோரைடு பெரிதும் ஆராயப்பட்டது. நைட்ரைல்கள், ஐசோசயனைடுகள் மற்றும் ஈரிமைடுகளை உருவாக்க நீர் நீக்க வினைகளில் இது பயன்படுத்தப்படுகிறது. கந்தக மையத்தை நோக்கமாகக் கொண்ட ஒர் அசாதாரண வினையில், துத்தநாகம் 4-தொலுயீன்சல்போனைல் குளோரைடை சல்பினேட்டாகக் (CH3C6H4SO2Na ஆகக் குறைக்கிறது.

## பெருமளவு தயாரிப்பு
இந்த வினையாக்கி ஆய்வகப் பயன்பாட்டிற்கு மலிவாக கிடைக்கிறது. உணவுசேர் பொருள்கள் தயாரிப்பதற்கான முன்னோடியான ஆர்த்தோ-தொலுயீன்சல்போனைல் குளோரைடை தொலுயீன்  குளோரோசல்போனேற்றம் மூலம் உற்பத்தி செய்யும் போது இது ஒரு துணை தயாரிப்பு ஆகும்: :

: CH3C6H5  +  SO2Cl2  →  CH3C6H4SO2Cl  +  HCl

4-தொலுயீன்சல்போனைல் குளோரைடு அரிப்பை உண்டாக்கும் கண்ணீர்புகைக் குண்டாகவும் பயன்படுகிறது.

## மேற்கோள்கள்

பகுப்பு:சல்போனைல் ஆலைடுகள்
பகுப்பு:கரிம வேதியியல் வினையாக்கிகள்
அம்மோனியம் புளோரைடு

**அம்மோனியம் புளோரைடு**  (*Ammonium fluoride*) என்பது NH4F என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது சிறிய நிறமற்ற பட்டகங்களாகப் படிகமாகிறது.  கூர்மையான உப்பு சுவை கொண்டது. மேலும் தண்ணீரில் அதிகம் கரையும். அனைத்து புளோரைடு உப்புகளைப் போலவே, இதுவும் கடுமையான மற்றும் நாள்பட்ட அளவுக்கதிகமான அளவுகளில் மிதமான நச்சுத்தன்மை கொண்டிருக்கும்.

## படிகக் கட்டமைப்பு
அம்மோனியம் புளோரைடு ஊர்ட்சைட்டு படிகக் கட்டமைப்பை ஏற்றுக்கொள்கிறது. இக்கட்டமைப்பில்  அம்மோனியம் நேர்மின் அயனிகள் மற்றும் புளோரைடு எதிர்மின் அயனிகள்  இரண்டும் ABABAB... போன்ற அடுக்குகளில் அடுக்கி வைக்கப்பட்டுள்ளன. ஒவ்வொன்றும் நான்முகி வடிவில் ஒன்று மற்ற நான்கு அணுக்களால் சூழப்பட்டுள்ளன. எதிர்மின் அயனிகள்  மற்றும் நேர்மின் அயனிகளுக்கு  இடையே N−H···F ஐதரசன் பிணைப்புகள் உள்ளன. இந்த அமைப்பு பனிக்கட்டியின் கட்டமைப்பை மிகவும் ஒத்திருக்கிறது. அம்மோனியம் புளோரைடால் மட்டுமே தண்ணீருடன் சேர்ந்து கலப்பு படிகங்களை உருவாக்க முடியும்.

## வினைகள்
ஐதரசன் புளோரைடு வாயுவை அதிக அளவில் அம்மோனியம் புளோரைடு உப்பு வழியாக அனுப்பும்போது, ​​அம்மோனியம் புளோரைடு ஐதரசன் புளோரைடு வாயுவை உறிஞ்சி அம்மோனியம் பைபுளோரைடு சேர்மத்தை உருவாக்குகிறது. பின் வரும் வினை ஏற்படுகிறது:
:NH4F + HF → NH4HF2

சூடுபடுத்தும் போது அம்மோனியம் புளோரைடு பதங்கமாகிறது. இது அம்மோனியம் உப்புகளில் பொதுவான ஒரு பண்பாகும். பதங்கமாதலின் போது அம்மோனியம் புளோரைடு உப்பு அம்மோனியா மற்றும் ஐதரசன் புளோரைடாக சிதைகிறது. மேலும் இரண்டு வாயுக்களும் மீண்டும் இணைந்து அம்மோனியம் புளோரைடையும் கொடுக்கும். அதாவது இவ்வினை மீளக்கூடியது:
:[NH4]F ⇌ NH3 + HF

## பயன்கள்
இந்த வேதிப்பொருள் பொதுவாக "வணிக அம்மோனியம் புளோரைடு" என்று அழைக்கப்படுகிறது. அமில உப்பு (NH4HF2) என்பதற்கு  மாறாக நடுநிலை உப்பைக் குறிக்க "நடுநிலை" என்ற சொல் [NH4]F சில நேரங்களில் "அம்மோனியம் புளோரைடு" உடன் சேர்க்கப்படுகிறது.
அமில உப்பு பொதுவாக கண்ணாடி மற்றும் தொடர்புடைய சிலிக்கேட்டுகளின் செதுக்கலில் நடுநிலை உப்புக்கு மாற்றாக முன்னுரிமை அளிக்கப்படுகிறது. இந்த பண்பு அனைத்து கரையக்கூடிய புளொரைடுகளுக்கும் பகிரப்படுகிறது. இந்த காரணத்திற்காக, ஆய்வக வேலையின் போது கண்ணாடி சோதனை குழாய்கள் அல்லது கருவிகளில் இதை கையாள முடியாது.

மரத்தைப் பாதுகாக்கவும், அந்துப்பூச்சி தடுப்பு முகவராகவும், துணிகள் அச்சிடுதல் மற்றும் சாயமிடுதல் மற்றும் மதுபான ஆலைகளில் கிருமி நாசினியாகவும் அம்மோனியம் புளோரைடு பயன்படுத்தப்படுகிறது.

## மேற்கோள்கள்


பகுப்பு:புளோரைடுகள்
பகுப்பு:அலோக ஆலைடுகள்
பகுப்பு:அமோனியம் சேர்மங்கள்
தௌராக்ரா மக்களவைத் தொகுதி

**தௌராக்ரா மக்களவைத் தொகுதி** (*Dhaurahra Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை மறுநிர்ணயத்தை அமல்படுத்துவதன் ஒரு பகுதியாக லக்கிம்பூர் கேரி மற்றும் சீதாபூர் மாவட்டங்களில் பரவியுள்ள இந்த தொகுதி 2008ஆம் ஆண்டில் நடைமுறைக்கு வந்தது.

## சட்டமன்றத் தொகுதிகள்
தற்போது, தௌராக்ரா மக்களவைத் தொகுதி ஐந்து சட்டமன்றத் தொகுதிகளைக்கொண்டுள்ளது. இவை

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

### 2019

 
 

### 2014

 

 
 

### 2009

 
 

## மேலும் காண்க
* லக்கிம்பூர் கேரி மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்